kardosdrur/scandi-wiki huggingface dataset:
Karl Schou

Carl (Karl) Holger Jacob Schou (9. marts 1870 i København – 8. marts 1938 i Charlottenlund) var en dansk maler.

Uddannelse 
Schou arbejdede på malerfabrik i perioden ca. 1882-84; derefter var han elev på Valdemar Sichelkows malerskole ca. 1884-86; Statens Tegnelærerkursus, København hos Malthe Engelsted 1886-87 og Zahrtmanns skole 1887-1900.

Værk 

Schou malede portrætter, opstillinger og nogle arkitekturbilleder, men var først og fremmest landskabsmaler. På Zahrtmanns skole blev han venner med de fynske malere, senere kaldet Fynboerne, til hvis kreds han regnes, men han adskiller sig fra dem i både naturopfattelse og malemåde. I de to store udsmykninger fra 1930'erne viste han en anden side af sit talent, end de mindre malerier. På Rigshospitalet blev figurfremstillingen i hans udsmykning enkel og summarisk, og til Christianshavns Gymnasium malede han landskabs-, by- og arkitekturbilleder samt realistisk samtidsreportage formet som en dekorativ og betydningsmæssig helhed. Schou spillede en vigtig rolle i dannelsen af Grønningen i 1915, men gik ud allerede i 1922. Som skribent var Schou klar, intelligent og humoristisk, og viser samme fine iagttagelsesevne som i hans maleri. Schou havde elever, blandt dem en søn af 2. ægteskab, maleren Mikael Schou.

Ægteskaber 
 Gift første gang 16. maj 1894 i Flødstrup med rigsdagsstenograf Marie Hansen (21. januar 1865 i Faaborg – 21. oktober 1934 i Gentofte) datter af maleren Syrak Hansen og Marie Birgitta Rasmussen. Ægteskabet opløst, hvorefter Marie gifter sig med Fritz Syberg efter Anna Sybergs død 1914.

 Gift anden gang 12. september 1913 i København med maler, sølvsmed, væver Ingeborg Selma Margotta Bertelsen (9. juli 1880 København – 21. november 1943 i Gentofte) datter af læge Edvard Thomas Gottlob Bertelsen og Anna Louise Christensen.

Han er begravet på Mariebjerg Kirkegård.

Hæder 
 1904, 1907 Den Raben-Levetzauske Fond
 1905-06, 1909, 1911-12 Akademiets legat
 1907 Den Hielmstierne-Rosencroneske Stiftelse
 1925 Det anckerske Legat
 1933, 1936 P.A. Schous Legat

Skriftlige arbejder 

 Maleren Peter Hansen 1868-1928, 1938
 Nogle Ungdomsminder knyttet til Zahrtmanns Skole i Firserne i Kunstmuseets Aarsskrift, 1938

Kilde og ekstern henvisning

Eksterne henvisninger 
 

Malere fra Danmark
Landskabsmalere
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Biografiforfattere fra Danmark
Dansksprogede forfattere fra Danmark
Arnold Winther

Arnold Lauritz Winther (18. juli 1855 på Christianshavn – 12. april 1883 i København) var en dansk maler.

Arnold Winther var søn af restauratør og billardholder Peder Winther og Conradine født Rasmussen. Han malede fortrinsvis i akvarel, han malede i tre år på Den Kongelige Porcelænsfabrik som blomstermaler. Han besøgte kun Kunst­akademiets forberedelsesklasse et par kvartaler i 1873. Winther udstillede imidlertid en nature morte, som var en opstilling med frugter, glas, en vifte og blomster arrangeret på et dækket bord. Winther udstillede på Charlottenborg Forårsudstilling 1876, 1879, 1881-83 og i Kunstnerforeningen af 18. november, 1882. Et af hans udstillede værker, Efter desserten blev solgt til Göteborg, mens et efter hans død udstillet billede Nature morte tilhørte grosserer Arnold Gamél. Akvarellen Kirsebær fandtes tidligere i Johan Hansens samling.

Han døde ugift og er begravet på Garnisons Kirkegård.

Winther er repræsenteret i Den Kongelige Kobberstiksamling.

Ekstern henvisning og kilde 
 

Malere fra Danmark
Blomstermalere
Porcelænsmalere
Personer fra København
Danskere i 1800-tallet
Chapecó

Chapecó er en kommune i den sydlige delstat Santa Catarina, i Brasilien. Blandt indbyggerne kaldes kommunen chapecoense.

Eksterne henvisninger 

Kommuner i Santa Catarina
Concórdia (Santa Catarina)

Concórdia er en kommune i den sydlige delstat Santa Catarina, i Brasilien. Den blev grundlagt af kolonister fra staten Rio Grande do Sul, som var efterkommere af italienere og tyskere, som immigrerede til Brasilien i det 19. århundrede. Befolkningstallet er i 2015 på 72.642 på et areal på 799,88 km².

Byen er tilknyttet Olavo Cecco Rigon Airport.

Blandt indbyggerne kaldes kommunen concordiano.

Fodnoter

Eksterne henvisninger 

Kommuner i Santa Catarina
Jaraguá do Sul

Jaraguá do Sul er en by og en kommune i den sydlige delstat Santa Catarina, i Brasilien. Ved folketælling i 2012 var der 148.353 indbyggere i byen. 

Blandt indbyggerne kaldes kommunen jaraguaense.

Eksterne henvisninger 

Kommuner i Santa Catarina
Ararangua

Araranguá er en kommune i den sydlige delstat Santa Catarina, i Brasilien. Blandt indbyggerne kaldes kommunen araranguaense.

Kommuner i Santa Catarina
Criciuma

Criciúma er en by og en kommune i den sydlige delstat Santa Catarina i Brasilien. Blandt indbyggerne kaldes kommunen criciumense.

Criciúma blev grundlagt den 6. januar 1880 af italienske immigranter og har  indbyggere og 354.066 i det samlede byområde.

Byens fodboldhold er Criciúma Esporte Clube, der spiller i den nationale liga. Holdet har flere gange vundet det brasilianske mestersakb.

Venskabsbyer 
  Herning, Danmark
  Hannover, Tyskland
  Vittorio Veneto, Italien

Referencer

Eksterne henvisninger 
 Byens officielle hjemmeside 

Kommuner i Santa Catarina
Itajai

Itajaí er en kommune i den sydlige delstat Santa Catarina, i Brasilien. Itajaí er beliggende på den nordlige ende af den centrale atlanterhavskyst i Santa Catarina. Byen har det næststørste BNP og den næsthøjeste indkomst pr. indbygger i delstaten.

Blandt indbyggerne kaldes kommunen itajaiense.

Referencer 

Kommuner i Santa Catarina
Laguna (Santa Catarina)

Laguna er en kommune i den sydlige delstat Santa Catarina, i Brasilien. Blandt indbyggerne kaldes kommunen lagunense.

Kommuner i Santa Catarina
Prosenkymatisk

Prosenkymatiske celler er inden for botanikken en betegnelse for langstrakte og tilspidsede celler uden tværstillet endevæg. Eksempler er trakeiderne hos karplanter eller cellerne hos mange mosser.

Se også 
 Parenkymatisk

Kilder 
 Den Store Danske
 Andersen, A.G. et al. Den danske mosflora. I. Bladmosser, 1976, Gyldendal, .

Botanik
Sao Jose

São José er en by og en kommune i den sydlige delstat Santa Catarina i Brasilien. Blandt indbyggerne kaldes kommunen josefense.

Kommuner i Santa Catarina
Palhoça

Palhoça er en kommune i den sydlige delstat Santa Catarina, i Brasilien. Blandt indbyggerne kaldes kommunen palhocense. Kommunen dækker et areal på 394.662 km2, og ved en folketælling i 2006 havde den 122.471 indbyggere. Den blev grundlagt den 31. juli 1793.

En del af den omkring 84.000 hektar store nationalpark Parque Estadual da Serra do Tabuleiro ligger i Palhoça.

Kommuner i Santa Catarina
Campeonato Brasileiro de Futebol

Campeonato Brasileiro de Futebol (eller Série A eller Brasileirão) er den øverste division i brasiliensk fodbold.

Etableret i 1971
Fodboldligaer
Fodbold i Brasilien
Parenkymatisk

Parenkymatisk er en term, der inden for botanikken betegner celler, der danner grundvævet, f.eks splintveddet i træer. Hos dyr danner de parenkymatiske celler det funktionelle væv i organerne.

Hos mosser er parenkymatiske celler tyndvæggede og korte med tværstillet endevæg i modsætning til de prosenkymatiske celler.

Kilder 
 www.haveabc.dk
 www.emedicinehealth.com 
 Andersen, A.G. et al. Den danske mosflora. I. Bladmosser, 1976, Gyldendal, .

Botanik
Hedevig Winther

Hedevig Margrethe Winther (24. juni 1844 i Roskilde – 20. januar 1926 på Frederiksberg) var en dansk maler og forfatter.

Virke 
Hun var datter af sognepræst i Stigs Bjergby og Mørke Sogne Adolph Winther {1812-1866), en broder til Otto Baches moder, og Johanne Ludovica Cathrine f. Lehmann (1816-1876), som var søskendebarn til maleren Edvard Lehmann. Allerede som barn skrev Winther fortællinger samt tegnede og modellerede. Hendes lyst til tegning påvirkedes ved besøg af de nævnte slægtninge, der var kunstnere. Først efter faderens død, da moderen flyttede til København, fik hun lejlighed til at nyde regelmæssig undervisning, dels hos de nævnte frænder, dels hos P.C. Skovgaard og i Vilhelm Kyhns tegneskole. I 1876 foretog hun en udenlandsrejse til Norditalien. Winther udstillede 1883, 1885-86, 1889 og 1893 på Charlottenborg Forårsudstilling som landskabs­maler og optrådte også som forfatterinde. Med tiden fokuserede hun helt på sit forfatterskab og neddroslede maleriet.

Hun var ugift og er begravet på Vestre Kirkegård.

Værker

Maleri 
 En gammel bøg fra Skodsborg (udstillet 1883)
 Skovparti fra Skodsborg Dyrehave (udstillet 1885)
 Parti fra Høsterkøb, optrækkende uvejr (udstillet 1886)
 Nature morte (pastel, udstillet 1889)
 Parti fra Rungsted Mole (udstillet 1893)

Forfatterskab 
 Skizzer og Fortællinger, 1886.
 (pseudonym: Joachim Becker), Povl Saltern, 1887 (roman).
 Herregaard og Præstegaard, 1891.
 Friluftsliv, 1894.
 En tornefuld Vej, 1896.
 Ved Maalet, 1897.
  Landsbyen Rødved, 1898.
 Paa fremmed Grund, 1899.
 Hverdags-Mennesker, 1900.
 (pseudonym: Jacob Abdal), En Gaade, 1901.
 (pseudonym: Jacob Abdal), Paa Prøve, 1902.
 (pseudonym: Jacob Abdal), I Taage, 1903 (roman).
 Slægtens Arv, 1917.

Kilder 
 

Personer fra Roskilde
Malere fra Danmark
Danskere i 1800-tallet
Danskere i 1900-tallet
Landskabsmalere
Romanforfattere fra Danmark
Novelleforfattere fra Danmark
Personer i Dansk Biografisk Leksikon
Dansksprogede forfattere fra Danmark
Hanne Hellesen

Johanne "Hanne" Hellesen (20. december 1801 i København – 9. maj 1844 sammesteds) var en dansk maler.

Hun var datter af skibsfører Hans Jochum Hellesen og Johanne Cecilie Margrethe født Gørtz og var slægtning til dekorationsmaler Adolph Hellesen, hvis farfader, urtekræmmer, oberst Claus Bernth Hellesen, var broder til hendes fader. Da hun tidlig viste lyst til tegning, uddannede hun sig under J.L. Jensen til blomstermalerinde, og fik i 1827 efter ønske et vidnesbyrd af Kunstakademiet, for "at have røbet en saadan Fremgang og Udvikling i Kunsten" at hun en gang "vil kunne indtage en ud­mærket Plads mellem sit Kunstfags Dyrkere". I sommeren 1834 foretog hun for egen regning en rejse i Tyskland, hvor hun navnlig opholdt sig i Dresden for at kopiere et stykke af Jan van Huysum i malerisamlingen der. Hun udstillede på Charlottenborg Forårsudstilling i årene 1825-44 (20 gange med 81 værker), og Den kgl. Malerisamling indkøbte efterhånden tolv blomster- og frugtstykker af hende (i dag har museet kun fire i samlingen). I hendes arbejder går motiver igen fra den type blomstermaling på porcelæn, der blev udført på Sèvres-fabrikken i de første årtier af 1800-tallet. Enkelte motiver kan føres tilbage til 1770'erne.

Hun var ugift og er begravet på Assistens Kirkegård.

Hendes værker har siden været udstillet på Kvindernes Udstilling i København 1895, på Raadhusudstillingen 1901, på Kvindelige Kunstneres retrospektive Udstilling i samme by 1920 og på Some Danish Paintings of the 19th Century, Bury Street Gallery, London 1984.

Værker 
 To blomsterkranse, omgivende prins Christian Frederik og hans gemalindes portrætter (udstillet 1826, portrætterne kopier efter Massot)
 Forårsblomster på et bord (udstillet 1828, tilhørte prinsesse Vilhelmine Marie)
 En vase med blomster (udstillet 1829, tilhørte prinsesse Caroline)
 Et frugtstykke (1831, Statens Museum for Kunst)
 En vase med blomster (købt 1837, Statens Museum for Kunst)
 En vase med blomster (1838, Statens Museum for Kunst)
 En vase med forårsblomster (1840, Statens Museum for Kunst)
Tidligere repræsenteret i Johan Hansens samling, Den Barnekowske Samling og Kunstforeningens samling af håndtegninger

Kilder 
 

Personer fra København
Malere fra Danmark
Danskere i 1800-tallet
Blomstermalere
Christian Fenger

Christian Fenger er navnet på flere personer:

 Christian Fenger (1773-1845) – dansk kirurg
 Christian Fenger (1840-1902) – dansk-amerikansk kirurg
Marco Di Vaio

Marco Di Vaio (født 15. juli 1976) er en italiensk tidligere fodboldspiller. Han spillede gennem karrieren for blandt andet Juventus, Valencia, Monaco og Genoa.

Eksterne henvisninger

Referencer 

Fodboldspillere fra Italien
Deltagere ved det europæiske mesterskab i fodbold 2004
Fodboldspillere fra SS Lazio
Fodboldspillere fra Hellas Verona FC
Fodboldspillere fra AS Bari
Fodboldspillere fra Parma FC
Fodboldspillere fra Juventus F.C.
Fodboldspillere fra Valencia CF
Fodboldspillere fra AS Monaco FC
Fodboldspillere fra Genoa C.F.C.
Fodboldspillere fra Bologna FC
Fodboldspillere fra Montreal Impact
Vitamin B12

B12-vitamin, kobalamin eller cobalamin  er et vandopløseligt vitamin, der har en nøglefunktion i hjernen, nervesystemet  og blod-dannelsen. Det er et af de otte B-vitaminer og er nødvendig for stofomsætningen af alle celler i den menneskelige krop især hvad angår DNA-syntese og –regulering, fedtsyre-syntese og energi-produktion.

Hverken svampe, planter eller dyr kan danne vitamin B12. Bakterier og arkæer har de nødvendige enzymer til syntese af cobalamin og de er derfor de eneste kilder til produktion af vitaminet. Planter kan optage B12 ved at vokse i komposteret gødning. Således er frugten (ananaskirsebær) fra planten Physalis peruviana kendt for at indeholde B12-vitamin.

Kemisk set er vitamin B12 det største og mest strukturelt komplicerede vitamin og kan kun produceres ved bakteriel fermentering.

Biokemi 

B12-vitamin  indeholder det biokemisk sjældne grundstof kobolt og består af en gruppe af kemisk beslægtede forbindelser, der alle kan omdannes til hinanden, og alle har vitamin-aktivitet. Bakterier producerer oftest hydroxocobalamin, der industrielt omdannes syntetisk til cyanocobalamin, som ikke forekommer i naturen, men er det oftest anvendte vitamin B12. Ved indtagelse omdannes det til methylcobalamin og adenosylcobalamin. Hydroxocobalamin, methylcobalamin, og adenosylcobalamin kan også forekomme i farmakologiske produkter og kosttilskud.

B12-vitamin optages i kroppen ved hjælp af proteinet IF (intrinsic factor), der binder vitaminet, og en tarmcelle-receptor, der genkender IF-B12-komplekset. I blodet transporteres vitaminet af blodproteinet transcobalamin.

Mangelsygdomme 

B12-mangel medfører en række sygdomme, heriblandt megaloblastær anæmi.

Da der ikke findes nogen guldstandardtest for B12-vitaminmangel, udføres der flere forskellige laboratorieundersøgelser for at bekræfte den formodede diagnose.

B12-vitamin serumværdien er temmelig uegnet, fordi den ændrer sig sent og er også relativt ufølsom og uspecifik.

Methylmalonsyre i urin eller blodplasma betragtes som en funktionel vitamin B12-markør, der stiger, når vitamin B12-lagrene er tomme. For at få en bedre vurdering bestemmes homocystein ofte sammen med methylmalonsyre. Forhøjede niveauer af methylmalonsyre kan dog også være tegn på en ofte overset stofskiftesygdom, kombineret malon- og methylmalonsyreurie (CMAMMA).

Den tidligste markør for B12-vitaminmangel er et lavt niveau af holotrancobalamin (holoTC), som er et kompleks af B12-vitamin og dets transportprotein.

Referencer

Eksterne henvisninger 
 B12-vitamin. Netdoktor.dk
 Vitamin B12-mangel. Sundhed.dk
 Vi spiste kød for 1,5 million år siden. Videnskab.dk
 Raw food kan gøre dig alvorligt syg. Videnskab.dk
Fødevaredatabanken indhold af B12

Biokemi
Vitaminer
Jenna Ushkowitz

Jenna Noelle Ushkowitz (født 28. april 1986) er en amerikansk scene-og tv-skuespiller og sanger, der er måske bedst kendt for sine præstationer i Broadway-musicals, og for hendes rolle som Tina Cohen-Chang i tv-serien Glee.

Opvækst 
Ushkowitz blev født i Seoul, Sydkorea. Hun blev adopteret i en alder af tre måneder og opvoksede i East Meadow, New York . 

Ushkowitz blev opdraget katolsk , og gik på Parkway Elementary School og Holy Trinity Diocesan High School, en katolsk skole i Hicksville, Long Island, som er kendt for sin stærke teater afdeling. I løbet af gymnasiet, dukkede Ushkowitz op i flere musicals, herunder den første high school produktion af Les Misérables nogensinde. Hendes andre roller inkluderet Penny i Honk!, Inez i The Baker's Wife, Little Red Riding Hood i Into the Woods , og Romaine Patterson i The Laramie Project. Hun blevt student fra high school i 2004 og gik derefter på Marymount Manhattan College , hvor hun endnu engang tog rollen som Little Red Riding Hood i Into the Woods .  Hun er uddannet fra Marymount Manhattan i 2007 med en BA i Teatervidenskab.

Karriere 

Ushkowitz har haft en karriere i showbusiness, siden en alder af tre. Som barn var hun medvirkende på Sesame Street og andre børne tv-shows. Hendes første rolle i en Broadway musical var i 1996 genopsætningaf King and I.  Ushkowitz sang den amerikanske nationalsang ved en Knicks kamp på Madison Square Garden, da hun var tretten. 
Hun var dubleant i rollerne Anna, Martha og Thea i Broadway musicalen Spring Awakening , som begyndte i 2008. 

I 2009 fik hun rollen som Tina Cohen-Chang i FOX' musikalske high school-show Glee.

Kilder

Eksterne henvisninger 

 

Tv-skuespillere fra USA
Personer fra Seoul
Luksusgode

Luksus eller luksusgoder (fra latin luxus ekstravagance, skørlevned) er adfærd, udgifter eller udstyr, som er større end normalt (den sædvanlige norm) eller over, hvad der skønnes nødvendigt eller hensigtsmæssigt i et samfund. Luksus omfatter de fænomener, der af en referencegruppe anses for ønskelige. Derfor er dens bytteværdi ofte væsentlig. Det betyder en høj pris, og derfor er luksusgoder forbeholdt dem med magt eller rigdom.

Materiel luksus 
De materielle goder skiller sig ud fra normen. De bruges ofte som symboler på succes og status. En luksuriøs livsstil afspejles bl.a. i god mad og drikke samt i dyrere tøj, smykker, dyre biler og eksklusive ejendomme.

Immateriel luksus 
Luksusforbrug kan - ved siden af den ydre stræben efter udmærkelse, prestige og social status - også være drevet af en indre motivation og dermed immaterielle årsager.  Forbrugernes adfærd påvirkes ikke kun kognitivt, men også gennem affektive og delvist ubevidste motiver. Mennesker køber også produkter på grund af deres symbolværdi og ikke kun de nyttemæssige årsager. 

Dermed kan selvrealisering også være en grund til forbrug af luksusprodukter. Nogle ser på luksusvarer som et middel til at opnå en balance mellem job og stress. I disse tilfælde er der primært tale om følelsesmæssige behov og fornøjelse. 

Den stigende betydning af det immaterielle element af selvrealisering som målet ved forbrug eller ejerskab af luksusprodukter ses også i en undersøgelse af lim / KEYLENS. I den oplyser hovedparten af de adspurgte, at den personlige glæde og tilfredsstillelse er de vigtigste motiver ved luksusforbrug.

Kulturel og historisk sammenhæng 
Hvad der betragtes som luksus afhænger stærkt af kultur og etik, social holdning og ikke mindst den videnskabelige og teknologiske udvikling. I reklamer fremhæves ofte, at bestemte produkter har karakter af luksus som parfume og dyre biler. Hvad der er luksus er altså underlagt social forandring.

Før opfindelsen af bogtrykkerkunsten var en håndskrevet bibel luksus og forbeholdt magthavere og velhavere. Sådan er det også i dag, men nu er trykte Bibler og bøger allemandseje og ikke længere luksus.

Kilder

Litteratur 
 Norbert Elias: Über die Position des Intendanten im höfisch-aristokratischen Großhaushalt, als Beitrag zum Verständnis des höfisch-aristokratischen Wirtschaftsethos. In: ders.: Die höfische Gesellschaft. Suhrkamp, Frankfurt am Main 1999.
 Wolfgang Reitzle: Luxus schafft Wohlstand. Rowohlt. Hamburg 2003, 
 Werner Sombart: Luxus und Kapitalismus. Duncker & Humblot, München 1922
 Karl-Wilhelm Weeber: Luxus im Alten Rom. Die öffentliche Pracht. Primus, Darmstadt 2006, 
 Christine Weder und Maximilian Bergengruen (Hrsg.): Luxus. Die Ambivalenz des Überflüssigen in der Moderne, Wallstein Verlag, Göttingen 2011 
 Max Liedtke (Hrsg.): Luxurierungen. Beschreibung und Analyse aufwändiger Entwicklungen in Natur und Kultur. Vehling, Graz 2004,

Eksterne henvisninger 
 Luksus i historisk kontekst på www.luxusfirmen.com

 
Varer
Orleans (Santa Catarina)

Orleans er en kommune i den sydlige delstat Santa Catarina, i Brasilien. Blandt indbyggerne kaldes kommunen orleanense.

Kommuner i Santa Catarina
Orleans (flertydig)

Orleans eller Orléans kan henvise til flere artikler:

 Orléans er en by i Frankrig.
 Orleans er en kommune i den sydlige delstat Santa Catarina, i Brasilien.
Irish Football League 1891-92

Irish Football League 1891–92 var den anden sæson af Irish Football League og dermed også det andet irske mesterskab i fodbold. Ligaen havde deltagelse af ti hold, der spillede en dobbeltturnering alle-mod-alle. Alle holdene var fra det nuværende Nordirland, og alle var fra Belfast.

Det blev en kaotisk sæson, hvor Clarence FC den 1. september 1891 kort inden sæsonstarten trak sit hold fra turneringen. Det blev erstattet af Lancashire Fusiliers FC, som dog ikke var i stand til at spille den første turneringskamp med så kort varsel.

Efter halvdelen af sæsonen blev ligaen reduceret fra 10 til 9 hold, da Belfast YMCA FC også trak sit hold ud af turneringen. Klubben havde spillet præcis én gang mod alle de andre hold, så resultaterne af disse kampe fik lov at stå ved magt, mens de resterende ni kampe blev aflyst og ikke medtaget i stillingen.

Den 2. februar 1892 blev Distillery FC idømt en bøde på £ 10 og fratrukket 2 point for at have anvendt en ulovlig spiller i en kamp mod Linfield AC. Selvom resultatet stod ved magt, blev klubben senere ekskluderet fra ligaen for ikke at betale bøden. Den 24. februar 1892 blev den imidlertid genoptaget i ligaen efter at have betalt en del af beløbet. Men nogle af klubberne nægtede at accepterede beslutningen om at genoptage Distillery FC og afslog derfor at spille mod holdet i resten af sæsonen. F.eks. blev Glentoran FC idømt en bøde på £ 15 for ikke at stille op til en kamp mod Distillery FC. Til gengæld stillede Oldpark FC op til deres kamp mod Distillery FC, men efterfølgende blev Oldpark FC mødt med så meget fjendtlighed fra de øvrige klubber, at den valgte at forlade ligaen.

Det hele endte med at Distillery FC's syv resterende kampe blev aflyst og ikke medtaget i stillingen, bortset fra den manglende kamp mod Lancashire Fusiliers FC, for hvilken Fusiliers den 18. april 1892 blev tildelt 1 point af ligaen. Militærholdet blev ved samme lejlighed tildelt 2 point for den kamp mod Distillery FC, som holdet ikke nåede at stille op til i første spillerunde, fordi holdet først blev optaget i ligaen meget kort tid inden sæsonstarten. I Oldpark FC's resterende kampe blev modstanderne dømt som vindere uden kamp, og disse resultater blev medregnet i stillingen.

Yderligere tre kampe blev ikke spillet denne sæson. Det var opgørene mellem Cliftonville FC og Glentoran FC samt Ligoniel FC og Cliftonville FC, hvor ligaen i begge tilfælde besluttede at tildele hvert hold 1 point, samt kampen Ulster FC - Ligoniel FC, hvor hjemmeholdet blev dømt som vinder uden kamp.

Turneringen blev vundet af Linfield AC, som dermed vandt ligaen for anden gang.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1891/1892    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1891/92

Noter 

Sæsoner i Irish Football League
Fodbold i 1891
Fodbold i 1892